Lääne-Virumaa Meistrivõistlused Bowlingus 2019
 
REGLEMENT:
Võistluse liik: individuaalne ja võistkondlik võistlus
Tüüp: kinnine
Koht: Rakvere Bowling (Võidu 19, Rakvere)
Rajad: 6 rada (Brunswick)
Aeg: 14.05-31.05.2019 (eelvoorud), 01.06.2019 (finaal)
Peakohtunik: Martin Ruuto
Registreerimine: info@rakbowl.ee 
Võistlusmäärused: Rakvere Meistrivõistlustel järgitakse käesolevat reglementi ja kehtivaid Eesti Veeremängude Liidu (EVML) võistlusmäärusi (https://www.bowling.evml.ee/reeglid/voistlusmaarused).

Võistlustel selgitatakse välja Lääne-Virumaa parimad bowlingumängijad (esikolmik), arvestuses:
1) mehed (individuaalne)
2) naised (individuaalne)
3) juuniorid (individuaalne)
4) paarid (võistkondlik)

NB! Loe Autasustamise alt, kes klassifitseeruvad.

Võistluse kirjeldus:
Võistlus koosneb eelvoorust, vahevoorust, poolfinaalist ja finaalist. 

Radade õlitus toimub enne vahevooru, enne poolfinaali ja enne finaali. Eelvoorude õlitus tuleb võitlejatel saaliga kooskõlastada.

Osalemisõigus ja registreerimine:
Eelregistreerimine Rakvere Meistrivõistlustele algab 10.05.2019. 

Võistlusmaks: EVML liikmetele 15€, mitteliikmetele 20€, juunioritele 10€, paaridele 15€. Ümberviskamine: EVML liikmetele 10€, mitteliikmetele 15€, juunioritele 5€, paaridele 10€.

Eelvoorud:
Individuaalne: euroopa mänguviis, 5 sarja. 
Lubatud mängida üksinda, koos individuaalvõistlejaga või koos paariga rajal. Radade vahetust ei toimu.

Võistkondlik (paaridele): kaks võistlejat mängivad paaris, Baker-mänguviis (mängitavas võistkondlikus võistluses mängib võistkonna iga liige kordamööda samasse sarja ühe ruudu, kuni sarja lõpuni), 5 sarja. 
Lubatud mängida eraldi paarina või koos individuaalvõistlejaga rajal. Radade vahetust ei toimu.

Vahevoor:
Vahevooru pääseb eelvooru 12 paremat meesvõistlejat ja 8 parimat naisvõistlejat. Eelvoorus saavutatud punktid võetakse kaasa.
Individuaalne, euroopa mänguviis, 5 sarja, 2 võistlejat rajal. Radade vahetus üks rada paremale pärast iga sarja. Harjutus 10 minutit algusrajal.

Poolfinaal:
Round-Robin
Round-Robin poolfinaali pääseb vahevooru 6 paremat meesvõistlejat ja 6 paremat naisvõistlejat. Eelvoorus ja vahevoorus saavutatud punkte ei võeta kaasa ning jätkatakse eelnevalt saavutatud punktideta. 
Individuaalne, euroopa mänguviis, Round-Robin süsteemis, 5 sarja, 2 võistlejat rajal, boonustega (võidu eest 30 punkti, viigi eest 15 punkti). Radade vahetus vastavalt tabelile. Harjutus 10 minutit algusrajal.

Finaal:
Shoot-out (individuaalne)
Finaali pääseb poolfinaali 4 paremat mees- ja naisvõistlejat ning eelvoorude 4 paremat juuniorit. 
Võistlust jätkatakse eelnevalt saavutatud punktideta. 
Individuaalne, ameerika mänguviis, Shoot-out süsteemis, 3 sarja, alustatakse 4 võistlejat rajapaaril. Iga sarja järel lahkub võistlusest kõige nõrgema tulemuse saavutanud võistleja. 
Üks harjutusruut rajapaari kummalgi rajal enne finaali esimest sarja.

Round-Robin (meeskondlik)
Finaali pääseb eelvoorude 6 parimat paari.
Baker-mänguviis, Round-Robin süsteemis, 5 sarja, 2 meeskonda rajal, boonustega (võidu eest 30 punkti, viigi eest 15 punkti). Radade vahetus vastavalt tabelile. 
NB! Enne paaride võistlust õlitust ei toimu.

Tasapunktiseisude lahendamine:
Eelvoorus:
Võrdsete punktide korral on parem võistleja, kellel on eelvoorus parem viimase sarja tulemus, selle võrdsuse korral parem eelmine sari jne. Kõige eelneva võrdsuse korral otsustab paremuse loos.

Vahevoorus:
Eelvooru ja vahevooru kokkuvõttes saavutatud võrdsete punktide korral on parem võistleja, kellel on parem viimase sarja tulemus vahevoorus, selle võrdsuse eelmine parem sari jne. Kõikide vahevooru sarjade võrdsuse korral on parem võistleja, kellel oli parem asetus vahevooru pääsemisel.

Poolfinaalis (Round-Robin):
Samade punktide puhul on võitja see, kelle puhas punktisumma omavaheliste matšide (round-robin) voorust (ilma boonusteta) on parem
1) Kui puhas tulemus on sama, siis võitja on omavahelise mängu võitja
2) Kui omavaheline matš on jäänud viiki, siis on võitja see, kellel on rohkem võite (round-robin) voorust.
3) Kui ka võite on sama palju, määrab võitja viimane sari (round-robin) voorust, kui see võrdne, siis sellele eelnev sari jne.
Kui jõutakse selle lõpul viigini, mängitakse ühe heite kaupa täislauale (10 kurikat) kuni võitja selgumiseni.

Finaalis (Shoot-out):
Kui finaalis jõutakse kahe või rohkema võistleja poolt viigini ning ei selgu väljalangev võistleja, siis mängitakse ühe heite kaupa täislauale (10 kurikat) kuni kaotaja selgumiseni, kes välja langeb.

Autasustamine:
Lääne-Virumaa mestrivõistlused:
Lääne-Virumaa meistrivõistluste arvestuses medali saamiseks on eelduseks, et isik on Lääne-Virumaaga seotud (peab elama, õppima või töötama ja/või tegutsema maakonna spordiklubis). 
Lääne-Virumaa meistrivõistluste medalikohad (esikolmik) on võimalik saada neljas arvestuses: mehed, naised, juuniorid (01.01.2019 seisuga olema noorem kui 18 eluaastat) ja paarid (võistkondlik).

Koostanud: Martin Ruuto, peakohtunik